open-index/open-wikipedia-markdown huggingface dataset:
123 (միջբանկային ցանց)

մինի
**123 (միջբանկային ցանց)**, Եգիպտոսի բանկային համայնքի համար ընդհանուր միջբանկային ցանց է: 123 միջբանկային ցանցը տեխնոլոգիական զարգացման նպատակով  տրամադրվում է Եգիպտական բանկային ընկերության կողմից:

## Ծառայություններ
123 միջբանկային ցանցը միավորում է ավելի քան 30 Եգիպտական բանկեր, որոնք սպասարկում են ավելի քան 1500 բանկոմատներ, որոնք տեղակայված են ամբողջ Եգիպտոսում: 123 միջբանկային ցանցը բանկերի հաճախորդներին հնարավորություն է տալիս ուղղակիորեն մուտք գործել իրենց տարբեր հաշիվներ ցանկացած պահի և ցանկացած վայրից՝ 123 պատկերանշանով բանկոմատների միջոցով: 123 միջբանկային  ցանցը հասանելի է օրական 24 ժամ, շաբաթը 7 օր:

123 միջբանկային ցանցը  միջնորդ է հանդիսանում Մաստեր քարտ, Խորտկարան ակումբ և Ամերիկյան Էքսպրես միջազգային ցանցերի համար։  Բացի այդ, 123 միջբանկային ցանցը կապված է Պարսից ծոցի երկրների տարածաշրջանային ցանցերի, Քաթարի պետության, Բահրեյնի Թագավորության Բենեֆիթ ընկերության և Լիբանանի  միջբանկային ցանցերի հետ:

**123 միջբանկային ցանցի ռավելություններն են՝**

* Հարմարություն,
* Անվտանգություն,
* Աջակցություն անկանխիկ հասարակության զարգացմանը,
* Ընդլայնված դեբետային և վարկային ծառայություններ,
* Եկամտի աղբյուր բանկերի համար:

## Ցանցի մասնակից բանկեր
# Արաբա-աֆրիկյան միջազգային բանկ,
# Արաբական բանկային կորպորացիա-Եգիպտոս,
# Ալեքսանդրիայի բանկ,
# Ալեքսանդրիայի առևտրային և ծովային բանկ,
# Արաբական բանկ,
# Եգիպտոսի բանկ,
# Բանկ Կայրե
# Ծաղկի բանկ,
# Ռումինական Միսր բանկ,
# Բանկ Միսր,
# Կալյոն բանկ,
# Կահիրեի արևելյան բանկ,
# Միջազգային առևտրային բանկ,
# Աբու Դաբիի ազգային բանկ,
# Դելտա միջազգային բանկ,
# Եգիպտոս-Ամերիկյան բանկ,
# Եգիպտական Արաբական հողային բանկ,
# Պիրեուս բանկ, 
# Եգիպտական առևտրային բանկ,
# Եգիպտոսի արտահանման զարգացման բանկ,
# Պարսից ծոցի Եգիպտական բանկ,
# Եգիպտոս-Սաուդյան ֆինանսական բանկ,
# Ֆեյսալի անվան Եգիպտոսի Իսլամական բանկ,
# Բնակարանային շինարարության և զարգացման բանկ,
# Միսր միջազգային բանկ,
# Իրանի զարգացման բանկ Միսր,
# Զարգացման ազգային բանկ,
# Օմանի ազգային բանկ
# Ազգային բանկ,
# Արաբական միջազգային բանկային բանկ,
# Եգիպտոսի Միացյալ բանկ,
# Ալ-Վատանի բանկը Եգիպտոսում,
# Եգիպտոսի Փոստ,
# Եգիպտոսի ազգային բանկ:

## Ծանոթագրություններ

Կատեգորիա:Միջբանկային ցանցեր
Կատեգորիա:Վճարային համակարգեր
Աննելիզա Ռորեր

**Աննելիզա Ռորեր** (գերմաներեն՝ Anneliese Rohrer. ), ավստրիացի լրագրող:

## Կենսագրություն
Աննելիզան իր երկու քույրերի հետ մեծացել է առանց հայրական խնամքի (հայրը 1944 թվականին սպանվել էր Հարավսլավիայում): Մայրը ընտանիքը պահել է Կարինթիայի Կլագենֆուրտ քաղաքում կահույքի խանութում աշխատելով։ Տարրական ու հիմնական դպրոցներն ավարտելուց և 1963 թվականին հասունության քննությունը հանձնելուց հետո Աննելիզան ամերիկյան կրթաթոշակով ուսումը շարունակել է Օհայո նահանգի Տոլեդո քաղաքում, այնուհետև վերադարձել է Ավստրիա, իրավաբանություն ուսումնասիրել Վիեննայի համալսարանում, բայց որոշ ժամանակ անց տեղափոխվել է պատմության ֆակուլտետ, որտեղ էլ 1971 թվականին դոկտորական աստիճան (PhD) է ստացել: Այնուհետև նա երեք տարի աշխատել է Օքլենդի համալսարանում որպես պրոֆեսորի ասիստենտ։ Վերադառնալով Ավստրիա՝ 1974 թվականից աշխատակցել է ավստրիական «Die Presse» օրաթերթին։ 1987 թվականին ստանձնել է ներքին քաղաքականության բաժնի վարիչի պաշտոնը։ Այն ժամանակվա գլխավոր խմբագիր Անդրեաս Ունտերբերգերի հետ տարաձայնություններ ունենալու պատճառով 2001 թվականին տեղափոխվել է արտաքին քաղաքականության բաժին, որը ղեկավարել է մինչև 2004 թվականին թոշակի անցնելը։

2005 թվականին հրատարակել է «Բնավորության գծեր. Ավստրիացիները և նրանց քաղաքական գործիչները» («Charakterfehler: Die Österreicher und ihre Politiker») գիրքը: 2006-2009 թվականներին թղթակցել է «Kurier»-ին, որտեղ ամեն չորեքշաբթի մեկնաբանել է քաղաքական իրադարձությունները:  2010 թվականից կանոնավոր կերպով գրում է «Die Presse»-ի համար, ընդ որում՝ մինչև 2016 թվականի մարտը՝ իր «Rohrers Reality-Check» բլոգում, դրանից հետո՝ «Quergeschrieben» բաժնում:

Բացի այդ, նա լրագրություն է դասավանդում Վիեննայի բարձրագույն դպրոցում, անդամակցում է «Datum» ամսագրի խորհրդատվական խորհրդին: Ռորերը ավելի լայն հանրությանը հայտնի է դարձել նաև ավստրիական հեռուստատեսության և Ö1 ռադիոկայանի քննարկումներին իր կանոնավոր մասնակցության շնորհիվ: Ներքին քաղաքական իրադարձությունների քննադատ-​​​​դիտորդի ու մեկնաբանի իր երկարամյա աշխատանքի շնորհիվ Ռորերը վաստակել է *ավստրիական քաղաքական լրագրության դուայեն* կամ *մեծ տիկին* պատվանունը:

Աննելիզա Ռորերը կինոռեժիսոր Կատարինա Ռորերի մայրն է և դերասանուհի Հաննե Ռորերի կրտսեր քույրը (Հաննեն 2022 թվականի փետրվարին մահացել է)։

## Պարգևներ
* Kurt Vorhofer Prize (2003)
* Ավստրիայի «Տարվա ժուռնալիստ» – ստեղծագործական ողջ գործունեության ընթացքում ձեռք բերած նվաճումների համար մրցանակ (2011)
* Media Lioness (Մեդիայի առյուծուհի) մրցանակ՝ ստեղծագործական ողջ գործունեության ընթացքում ձեռք բերած նվաճումների համար (2012)
* Ավստրիայի «Տարվա ժուռնալիստ»՝  *Սյունակագիրներ* անվանակարգում (2018, 2020, 2022 և 2024 թթ.)
* Concordia-Preis (*Կոնկորդիա* մրցանակ) 2024 թ., ստեղծագործական ողջ գործունեության ընթացքում ձեռք բերած նվաճումների համար

## Հրապարակումներ
* *Ende des Gehorsams*. Braumüller 2011. 
* *Charakter Fehler. The Austrians and their politicians*. Ueberreuter 2005. 
* 2018: *The mother I wanted to be. The daughter that I am*, together with Birgit Fenderl, Braumüller Verlag, Vienna 2018, 

## Ծանոթագրություններ

## Արտաքին հղումներ
* Literatur von und über Anneliese Rohrer im Katalog der Deutschen Nationalbibliothek

Կատեգորիա:Ավստրիացի լրագրողներ
Կատեգորիա:Կին լրագրողներ
Աննա Մաքսիմենկո

**Աննա Օլեքսանդրիվնա Մաքսիմենկո** (. ), ուկրաինացի սուսերամարտիկ մարզուհի:

## Կարիերա
2018 թվականին Մաքսիմենկոն միջազգային մրցասպարեզում իր դեբյուտը կատարեց Վրոցլավում կայացած «Challenge Wratislavia» միջազգային պատանեկան մրցաշարում՝ թրասուսերակիրների անհատական մրցումներում նվաճելով բրոնզե մեդալ։

2021 թվականին նա այդ նույն մրցաձևում արծաթե մեդալ նվաճեց Բուդապեշտի գավաթի խաղարկության թիմային հաշվարկում։ Դրան հաջորդեց ոսկե մեդալը *Belgrade Open* մրցաշարի անհատական հաշվարկում։

Հաջորդ տարի նա մասնակցեց Նովի Սադում անցկացված Եվրոպայի կադետների առաջնությանը և թիմային հաշվարկում զբաղեցրեց 6-րդ տեղը։

2022 թվականին Դուբայում կայացած պատանիների և կադետների սուսերամարտի աշխարհի առաջնությունում արծաթե մեդալ նվաճեց թրասուսերակրուհիների անհատական ​​մրցումներում։

2023 թվականին Մաքսիմենկոն իր դեբյուտը կատարեց պատանիների սուսերամարտի աշխարհի գավաթի խաղարկությունում՝ Լաուպհայմում կայացած մրցափուլում թրասուսերակրուհիների անհատական ​​մրցումներում նվաճելով ոսկե մեդալ։ 2023 թվականին նա մասնակցեց նաև Տալլինում անցկացված  Եվրոպայի կադետների առաջնությանը, որտեղ մեկական բրոնզե մեդալ նվաճեց անհատական ​​և թիմային մրցումներում։

Այդ նույն տարում Պլովդիվում կայացած պատանեկան և կադետական ​​սուսերամարտի աշխարհի առաջնությունում Մաքսիմենկոն բրոնզե մեդալ նվաճեց պատանեկան անհատական մրցումներում՝ կիսաեզրափակչում պարտվելով լեհուհի Ալիսյա Կլասիկին։

Հաջորդ տարում Նեապոլում անցկացված Եվրոպայի կադետների առաջնությունում դարձավ մայրցամաքի քառակի չեմպիոնուհի պատանեկան և կադետական անհատական ​​և թիմային մրցումներում։

Նա նվաճեց նաև աշխարհի չեմպիոնուհու տիտղոսը 2024 թվականին Էր Ռիադում կայացած  պատանեկան և կադետական ​​սուսերամարտի աշխարհի առաջնությունում՝ կադետների անհատական ​​մրցումների եզրափակիչում հաղթելով ամերիկուհի Շարիկա Գաջալային։

## Ծանոթագրություններ

## Արտաքին հղումներ
* Шпажистка зі Львова Анна Максименко&nbsp;— чемпіонка Європи
* «З Харлан беру приклад, але кумиром у мене була Шемякіна»: Анна Максименко&nbsp;— найперспективніша шпажистка України
* Anna Maksymenko on Instagram

Կատեգորիա:Մարզուհիներ
Կատեգորիա:Սուսերամարտիկներ
Մեծ Բրիտանիայի վճարումների վարչություն

մինի
մինի
**Մեծ Բրիտանիայի վճարումների վարչություն**, Միացյալ Թագավորության ծառայություններ մատուցող ընկերություն է, որը Մեծ Բրիտանիայի վճարային ոլորտին տրամադրում է անձնակազմ, սարքավորումներ և վճարային արդյունաբերության փորձագիտական գիտելիքներ:

Մեծ Բրիտանիայի վճարումների վարչությունը ստեղծվել է 2009 թվականի հուլիսի 6-ին, որպես վճարային քլիրինգային շառայությունների ասոցիացիայի իրավահաջորդ, աջակցելու Մեծ Բրիտանիայի վճարային համակարգերին: Մեծ Բրիտանիայի վճարումների վարչությունը ստեղծվել է 1985 թվականին՝ Մեծ Բրիտանիայի վճարային քլիրինգային համակարգերի մեծ մասը վերահսկելու և դրանց գործառնական արդյունավետությունն ու ամբողջականությունը կարգի բերելու համար։

## Պատմություն
Մեծ Բրիտանիայի վճարումների վարչությունը ստեղծվել է Միացյալ Թագավորության ներքին վճարային համակարգերը միավորելու նպատակով, որոնք առանձին աշխատել են ավելի քան 50 տարի: Դրա մեջ մտնում էին կտրոնների և վարկերի հաշվարկման ընկերությունը,  կտրոնային պատկերների փոխանակման համակարգը և արագ վճարային համակարգը։

Մեծ Բրիտանիայի նախկին վարչապետ Թերեզա Մեյը, Մեծ Բրիտանիայի վճարումների վարչության նախկին աշխատակցուհի է եղել:

2017 թվականի սեպտեմբերին ստեղծվեց վճարային համակարգի նոր օպերատոր, իսկ նույն թվականի հոկտեմբերին կազմակերպությունը վերանվանվեց Մեծ Բրիտանիայի վճարումների վարչություն:

2018 թվականի մայիսին Բաքս կազմակերպությունը և արագ վճարային համակարգը պաշտոնապես դարձան Մեծ Բրիտանիայի վճարումների վարչության դուստր ձեռնարկություններ:

## Տես նաև
* Արագ վճարային համակարգ,
* Եկամտաբերություն,
* Արդյունավետ փոխարժեք:

## Ծանոթագրություններ

Կատեգորիա:2009 հիմնադրված կազմակերպություններ
Կիրա Շիրիկինա

**Կիրա Միկոլաիվնա Շիրիկինա** (. ), ուկրաինացի գեղարվեստական մարմնամարզուհի, ով հիմնականում մասնակցում է խմբային մրցուներին: Սպորտի վարպետության թեկնածու է:

Ուկրաինայի մեծահասակների ազգային հավաքականի կազմում իր նորամուտը նշել է Էստոնիայի Տարտու քաղաքում 2024 թվականին անցկացված *«Միսս Վալենտինա»* միջազգային մրցաշարում, որտեղ թիմի հետ ոսկե մեդալներ է նվաճել խմբային բազմամարտում, ինչպես նաև հինգ օղակներով, երեք ժապավենով և երկու գնդակով վարժություններում:

Այդ նույն տարում կայացած Եվրոպայի առաջնությունում, դարձյալ իր չորս թիմակցուհիների հետ, բրոնզե մեդալի է արժանացել 3 ժապավենով ու 2 գնդակով վարժությունում: Մասնակցելով 2024 թվականի ամառային օլիմպիական խաղերին՝ նրանք ընդհանուր հաշվարկով գրավել են յոթերորդ տեղը:

## Վիճակագրություն
**Խմբային վարժություններ**

## Ծանոթագրություններ

## Արտաքին հղումներ
* Kira Shyrykina at the International Gymnastics FederationEdit on Wikidata

Կատեգորիա:Մարզուհիներ
Կատեգորիա:Օլիմպիական մարզիկներ
Բջջային բանկային գործունեություն իրականացնող երկրների ցանկ

մինի|Բջջային բանկային գործունեության օրինակ
**Բջջային բանկային գործունեություն իրականացնող երկրների ցանկ**, այն երկրների ցանկն է, որոնք ունեն բջջային բանկային գործունեություն իրականացման ցուցանիշ: Բջջային բանկային գործունեությունը, ընդհանուր առմամբ, սահմանվում է որպես ֆինանսական հաստատության կողմից մատուցվող ծառայություն, որը թույլ է տալիս իր հաճախորդներին  բջջային սարքի միջոցով, հեռակա կարգով իրականացնել ֆինանսական գործարքներ: Հետևյալ աղյուսակում ներկայացված  են բջջային բանկային գործունեություն իրականացնող երկրների տոկոսային տվյալները:

## Բջջային բանկային գործունեություն իրականացնող երկրների ցանկ


## Ծանոթագրություններ

Կատեգորիա:Բջջային հեռախոսներ
Կատեգորիա:Երկրների ցանկեր
Կատեգորիա:Ցանկեր ըստ երկրի
Վարկային քարտի տպման սարք

**Վարկային քարտի տպման սարք**,  (խոսակցականորեն հայտնի է որպես կայծակաճարմանդ մեքենա, սեղմող մեքենա)  ձեռքի սարք է, որն օգտագործվում էր վաճառողների կողմից վարկային քարտերի գործարքները գրանցելու համար: Վարկային քարտի տպման սարքն օգտագործվել է նախքան վճարային տերմինալների հայտնվելը:

Վարկային քարտի տպման սարքն աշխատում է հաճախորդի վարկային քարտը սարքի խցում դնելով, այնուհետև քարտի վրա պատճենահանման թղթի ձևեր տեղադրելով: Թղթի վրա տեղափոխվում է ժապավեն՝ տպագրական սարքի վրա քարտի տվյալների և վաճառողի մասին տեղեկատվության տպում ստեղծելու համար: Հաճախորդը ստորագրում է այդ թղթային ձևաթղթերը, որոնց մեկ օրինակը հաճախորդի անդորրագիրն է, իսկ մյուսը պահվում է վաճառողի մոտ:

## Պատմություն

Վարկային քարտի տպման սարքերը օգտագործվել են 1950 թվականներին վճարային քարտերի ի հայտ գալուց մինչև 1960-ական թվականները, երբ էլեկտրոնային վճարային տերմինալները սկսեցին փոխարինել դրանք: Վարկային քարտի տպման սարքերը շարունակեցին օգտագործվել նաև 2000 թվականներին այն վայրերում, որտեղ ցանցի հասանելիությունը դժվար էր, օրինակ՝ բջջային վայրերում, ինչպիսիք են տաքսիները և ինքնաթիռները, կամ որպես պահուստային համակարգ՝ վճարային տերմինալի խափանման դեպքում: 2020 թվականներից ի վեր վարկային քարտի տպման սարքերից հրաժարվել են: 

Ներկայումս վճարային տերմինալների անսարքությունները, որպես կանոն, հանգեցնում են նրան, որ ձեռնարկությունները ընդունում են միայն կանխիկ գումար կամ հրաժարվում են գործարքներ մշակել մինչև համակարգի վերականգնումը:

2010 թվականների վերջից սկսած՝ վարկային քարտերի որոշ թողարկողներ սկսեցին օգտագործել քարտեր առանց դաջված համարների՝ դրանք անհամատեղելի դարձնելով քարտի տպման սկաների հետ:

## Տես նաև
* Արագ վճարային համակարգ,
* Եկամտաբերություն,
* Արդյունավետ փոխարժեք:

## Ծանոթագրություններ

Կատեգորիա:Բանկային գործ
Կատեգորիա:Բանկային եզրեր
Բարելավված հեռախոս

մինի
մինի
մինի
**Բարելավված հեռախոս**, Սիթիբանկի դուստր ձեռնարկության կողմից մշակված հեռախոս է, որը մատուցում է առաջադեմ հեռախոսային ծառայություններ:  1980 թվականների վերջին հաճախորդները կարող էին բանկային և այլ ֆինանսական գործարքներ կատարել իրենց տանը հարմարավետ բարելավված հեռախոսի միջոցով: Բարելավված հեռախոսի պաշտոնական մեկնարկի ամսաթիվը 1990 թվականի փետրվարի 26-27-ն է, միայն Նյու Յորքի հաճախորդների համար:

Բարելավված հեռախոսի առաջին տարբերակը՝ Ա-99 մոդելը, բեժ գույնի էր,  հագեցած էր ստեղնաշարով և մոնոխրոմ մանրանկարչական կաթոդային ճառագայթային էկրանով:  Իր զանգվածային տեսքի պատճառով մի քանի մշակողներ բարելավված հեռախոսն անվանել են «Կտրված դահուկային կոշիկ»: Բարելավված հեռախոսի  սարքավորումները պատրաստվել են «Ներառված գործարքային տեխնոլոգիաներ» ընկերության կողմից:

Բարելավված հեռախոսի երկրորդ տարբերակը՝ ՊԻ-100 մոդելը, «Ֆիլիպս Էլեկտրոնիկա» ընկերության կողմից պատրաստվել է արտադրության մեջ կուտակված փորձի հիման վրա և աչքի է ընկել մանրանկարչական ստեղնաշարով, բարակ էկրանով և ավելի հակիրճ դիզայնով: Տառատեսակը մշակվել է «Բիթսթրիմ» ընկերության կողմից:

Կատարելագործված հեռախոսի ծրագրային ապահովումը գրվել է «Տնային հավելվածի լեզու» ֆիրմային լեզվով։ 

Սիթիբանկը կարծում էր, որ բարելավված հեռախոսի միջոցով ֆինանսական գործարքները կառավարելը շատ ավելի հեշտ է, քան անհատական համակարգչի օգնությամբ, բայց այս ապրանքը, Ի վերջո, չկարողացավ կենսունակ դառնալ, քանի որ այն ժամանակ, երբ այն հայտնվեց, տնային բանկային ծառայությունները համակարգչի միջոցով դառնում էին ավելի տարածված, իսկ 1990 թվականներին բարելավված հեռախոսը հնացած էր համաշխարհային ցանցի աճող ժողովրդականության պատճառով:

«Ֆիլիպս Էլեկտրոնիկա» ընկերության կողմից պատրաստված բարելավված հեռախոսի  ՊԻ-100 մոդելը կիրառվում է մինչ օրս: Բարելավված հեռախոսի  փոփոխված տարբերակներն  օգտագործվում են այլ ծրագրերի համար:

## Ծանոթագրություններ


Կատեգորիա:Հեռախոսակապ
LIXI

**LIXI** , ավստրալիական շահույթ չհետապնդող  ընկերություն է, որը մշակում է տվյալների փոխանցման գործարքների ստանդարտներ Ավստրալիայի հիփոթեքային վարկերի մշակման արդյունաբերության համար: LIXI  ընկերությունը նպաստում է հիփոթեքային վարկերի մշակման արդյունավետության բարձրացմանը:  Lixi ընկերությունը պատկանում է նախաձեռնության անդամներին, ներկայացնում է հիփոթեքային բնակարանային վարկավորման արդյունաբերության մասնակիցների շահերը:  LIXI  ընկերությունը հիմնադրվել է 2001 թվականին:  LIXI  ընկերությունը  մշակել և հրապարակել է այնպիսի գործառնությունների ստանդարտներ, ինչպիսիք են հիփոթեքի հայտերի ներկայացումը, անշարժ գույքի գնահատումը, բրոքերներին միջնորդավճարները և մի շարք ուրիշներ:

Քանի որ  LIXI  ընկերության նպատակը վարկային շղթայում գործարքների տվյալների փոխանակումն էր, նախնական ջանքերը կենտրոնացած էին տվյալների ստանդարտների ստեղծման և տարածման վրա: 2005 թվականին կազմակերպությունը ստացել է նորարարության մրցանակ «ՄԻՍՍ ամսագիր» ընկերության կողմից:  LIXI  ընկերությունը համագործակցում է նաև Ավստրալիայի «ՆԻԿՏԱ» հետազոտական ինստիտուտի հետ: Դրանցից մեկը տվյալների ստանդարտների հենանիշային իրականացման ստեղծումն է, իսկ երկրորդը՝ տվյալների ստանդարտները բիզնես գործընթացներին կապելը: Այս երկու ոլորտներում էլ իրականացվում են մի շարք գործողություններ:

## Անդամներ
LIXI  ընկերության անդամներն են Ավստրալիայի բոլոր խոշոր բանկերը և միջին բանկերը, ինչպես նաև հիփոթեքային ապահովագրողները, գնահատման վճարների ղեկավարները և գնահատման խոշոր ընկերությունները, վարկային արդյունաբերության համար ծրագրային ապահովման խոշորագույն մատակարարները և մի շարք իրավական, փոխանցման և վերահսկողական ծառայություններ:

## Ծանոթագրություններ

## Մատենագիտություն
* 

## Արտաքին հղումներ
* LIXI Homepage
* Innovation Award Winner - MIS magazine - Best Business Enabler 2005

Կատեգորիա:Ավստրալիայի կազմակերպություններ
Արալանջ

**Արալանջ** գյուղ Հայաստանի Արագածոտնի մարզում, Արա լեռան արևմտյան լանջին։ Հեռավորությունը մարզկենտրոն Աշտարակից՝ 15 կմ հյուսիս-արևելք։

Գտնվում է Քասախ գետի ձախ ափին։ Գյուղի միակ գլխավոր ճանապարհը տանում է դեպի հարևան Երնջատափ։ Համայնքի կենտրոն Ապարանից գտնվում է 19 կմ հեռավորության վրա։

## Ծանոթագրություններ
Ելիզավետա Գուբարևա

**Ելիզավետա Սեգիիվնա Գուբարևա** (, ), ուկրաինացի սպորտային մարմնամարզուհի. եղել է 2020 թ. Եվրոպայի առաջնության չեմպիոն դարձած ուկրաինական թիմի անդամներից մեկը: Ուկրաինայի սպորտի վաստակավոր վարպետ է:

## Կենսագրություն
Ելիզավետան Իվան Պոդդուբնու անվան օլիմպիական քոլեջի սանուհի է:

## Մարզական կարիերա
Դոնեցկ քաղաքում գործող սպորտային մարմնամարզության խմբակ վեցամյա Ելիզավետային 2010 թվականին տարել է իր մայրը՝ Յուլիա Գուբարևան, և հենց նա էլ դարձել է աղջկա առաջին մարզիչը:

### 2019 թ.
Եվրոպական խաղերի թեստային մրցումներում Ելիզավետան առաջին տեղն է գրավել ազատ և հավասարակշռության գերանի վրա վարժություններում, արծաթե մեդալ նվաճել բազմամարտում և բրոնզե մեդալ՝ հենացատկում։

2019-06-28 1st FIG Artistic Gymnastics JWCH Women's All-around competition Subdivision 1 Balance beam (Martin Rulsch) 249.jpg|Գուբարևան 2019 թ. աշխարհի պատանեկան առաջնության մրցումներում.1.  վարժություն հավասարակշռության գերանի վրա
2019-06-28 1st FIG Artistic Gymnastics JWCH Women's All-around competition Subdivision 1 Vault (Martin Rulsch) 158.jpg|2. Հենացատկ
2019-06-28 1st FIG Artistic Gymnastics JWCH Women's All-around competition Subdivision 1 Uneven bars (Martin Rulsch) 152.jpg|3. Անհավասար զուգափայտեր


### 2020 թ.
2020 թվականին նա նշել է իր նորամուտը Ուկրաինայի մեծահասակների ազգային հավաքականում։

Կորոնավիրուսի համավարակի ժամանակ Թուրքիայի Մերսին քաղաքում անցկացված Եվրոպայի առաջնությունում Ուկրաինայի հավաքականը քիչ էր մնացել դուրս մնա մրցաշարից՝ Դարյա Լիսկայի՝ սխալմամբ դրական համարված COVID-19 թեստի պատճառով։ Ուկրաինայի մեծահասակների և պատանեկան հավաքականների անդամները 24 ժամ մնացել են հյուրանոցային համարներում, մինչև երկրորդ թեստի բացասական արդյունք ստանալը և կազմակերպիչներից մրցելու թույլտվություն ստանալը։ Թիմային մրցաշարի եզրափակչում Անաստասիա Բաչինսկայի, Անգելինա Ռադիվիլովայի, Դիանա Վարինսկայի և Անաստասիա Մոտակի հետ Ելիզավետան Ուկրաինայի պատմության մեջ առաջին անգամ նվաճեց Եվրոպայի թիմային չեմպիոնի տիտղոսը։

## Մրցաշարային արդյունքներ

խառը թիմեր

## Ծանոթագրություններ

## Արտաքին հղումներ
* Yelyzaveta Hubareva at the International Gymnastics Federation

Կատեգորիա:Եվրոպայի չեմպիոններ
Կատեգորիա:Մարզուհիներ
Ռոլֆ Ցինկերնագել

**Ռոլֆ Մարտին Ցինկերնագելը** () Ցյուրիխի համալսարանի փորձարարական իմունոլոգիայի պրոֆեսոր է: 1996 թվականին նա, Պիտեր Դոհերտիի հետ համատեղ արժանացել է ֆիզիոլոգիայի կամ բժշկության Նոբելյան մրցանակի՝ բացահայտման համար, թե ինչպես է իմունային համակարգը ճանաչում վիրուսով վարակված բջիջները։

## Կրթություն
Ցինկերնագելը բժշկական գիտությունների մագիստրոսի աստիճան ստացել է Բազելի համալսարանում 1970 թվականին, իսկ դոկտորի աստիճան՝ Ավստրալիայի ազգային համալսարանում 1975 թվականին։

## Կարիերա և հետազոտություն
Ցինկերնագելը Քաղցկեղի հետազոտությունների ինստիտուտի գիտական ​​խորհրդատվական խորհրդի, Արվեստների և գիտությունների ամերիկյան ակադեմիայի, Գիտությունների ազգային ակադեմիայի, Ամերիկյան փիլիսոփայական ընկերության, և Քաղցկեղի իմունոլոգիայի ակադեմիայի անդամ է։ Զինկերնագելը նաև 1996 թվականին ընտրվել է Ավստրալիայի գիտությունների ակադեմիայի թղթակից անդամ։

## Ծանոթագրություններ
Դիտողություններ Կյուրիկյանների պատմության վերաբերյալ

**Դիտողություններ Կյուրիկյանների պատմության վերաբերյալ**, աշխատություն, որը հեղինակել է Ռաֆայել Մաթևոսյանը։ Այն հրապարակվել է 1968 թվականին Պատմաբանասիրական հանդեսի 3-րդ համարում՝ 199-208 էջերում։ Հոդվածում հեղինակը վերլուծում է Կյուրիկյանների հարստության պատմության որոշ հարցեր՝ անդրադառնալով նրանց ծագմանը, քաղաքական գործունեությանը և պատմական աղբյուրներում առկա տեղեկություններին։

## Բովանդակություն
Հոդվածում Ռաֆայել Մաթևոսյանը քննադատորեն վերանայում է Կյուրիկյանների (Կյուրիկյանների թագավորության) պատմության որոշ ակադեմիական և աղբյուրագիտական մոտեցումներ՝ շեշտադրելով հատկապես նրանց ծագման, տիրույթների և քաղաքական անկախության հարցերը։ Նա նշում է, որ Կյուրիկյանները ավանդաբար համարվում են Բագրատունիների մի ճյուղ՝ հիմնվելով վիմագրական և սկզբնաղբյուր հանդիսացող վկայությունների վրա։ Նա քննադատում է որոշ հեղինակների՝ Կյուրիկյաններին առանձին տոհմ համարելու փորձերը և մատնանշում, որ «Կյուրիկյան» անունը պարզապես առաջացել է տոհմի հիմնադիր՝ Կյուրիկե Ա-ի (Գուրգեն) անունից, ով Հայոց թագավոր Աշոտ Գ Ողորմածի որդին էր։ Հեղինակը անդրադառնում է Տաշիր-Ձորագետի թագավորության և նրա սահմանների հարցին՝ փաստելով, որ Կյուրիկյանների տիրույթները միայն Տաշիրով չեն սահմանափակվել։

Ռաֆայել Մաթևոսյանը օգտագործում է Վարդան Արևելցու, Մատթեոս Ուռհայեցու աշխատությունները, ինչպես նաև վրաց և արաբական աղբյուրներ։ Հեղինակը դիպուկ կերպով ուղղում է այլ պատմաբանների որոշ եզրահանգումներ։ Նա պնդում է, որ Կյուրիկյանների պատմությունը պետք է դիտարկել ոչ թե որպես երկրորդական մի տոհմի, այլ որպես տեղային կենտրոնացվածություն ցուցաբերած, ինքնուրույն քաղաքական միավորի պատմություն, որն ունեցել է իր հստակ տեղը մինջադարյան հայկական պետականության համակարգում։

## Ծանոթագրություններ

Կատեգորիա:1968 գրքեր
Վլադիսլավա Ալիքսիիվա

**Վլադիսլավա Անտոնիվնա Ալեքսիիվա** (. ), ուկրաինացի գեղալողորդուհի, ջրային մարզաձևերի աշխարհի առաջնության մրցանակակիր: 2020 թվականի ամառային օլիմպիական խաղերի բրոնզե մեդալակիր է: Նրա երկվորյակ քույրը՝ Մարինա Ալեքսիիվան, նույնպես ճանաչված գեղալողորդուհի է, և մրցումներում հաճախ հանդես են գալիս միասին՝ որպես թիմակիցներ:

## Կարիերա
2017 թվականի հուլիսի կեսերին Հունգարիայի մայրաքաղաք Բուդապեշտում կայացած ջրային մարզաձևերի աշխարհի առաջնությունում թիմային ազատ ծրագրում Վլադիսլավան արժանացավ բրոնզե մեդալի. դա նրա առաջին մեծ նվաճումն էր միջազգային մրցասպարեզում: Հաջորդ օրը նա արծաթե մեդալ նվաճեց «ազատ կոմբինացիա» ծրագրում:

## Պետական ​​​​պարգևներ
* Իշխանուհի Օլգայի 3-րդ աստիճանի շքանշան (16 օգոստոսի, 2021 թ.) — Տոկիոյում (Ճապոնիա) կայացած XXXII ամառային օլիմպիական խաղերում բարձր մարզական արդյունքների հասնելու, նվիրվածություն և հաղթանակի կամք ցուցաբերելու, ինչպես նաև Ուկրաինայի միջազգային հեղինակությունը բարձր պահելու համար։ 
* «Աշխատանքի և հաղթանակի համար» մեդալ (7 սեպտեմբերի, 2023 թ.) - Կրակովում (Լեհաստանի Հանրապետություն) կայացած III Եվրոպական խաղերում բարձր մարզական արդյունքների հասնելու, նվիրվածություն և հաղթանակի կամք ցուցաբերելու, Ուկրաինայի միջազգային հեղինակությունը բարձր պահելու համար։

## Ծանոթագրություններ

## Արտաքին հղումներ
* Харків'янки стали чемпіонками Європи з синхронного плавання 
* Наказ №&nbsp;1298 від 30.3.2017 

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Գեղալողորդներ
Կատեգորիա:Մարզուհիներ
Կատեգորիա:Ուկրաինացի մարզիկներ
Յան Ֆետկե

**Յան Ֆետկե** (, ), գերմանացի և լեհ կինոռեժիսոր, սցենարիստ, գրող։

## Կենսագրություն
Բժշկի որդի է։ 1923-1924 թվականներին սովորել է Գդանսկի տեխնիկական համալսարանում։ Ուսանողական տարիներին սկսեց հետաքրքրվել կինոյով և էսպերանտոյով։ Աշխատել է տեղական թերթում։ 1922 թվականին եղել է Էսպերանտո Տրիումֆոնտա ամսագրի խմբագիրը։

Նա իր կարիերան սկսել է այդ շրջանի եվրոպական կինոյի մայրաքաղաք Բեռլինում։ Աշխատել է որպես սցենարիստ։ Հիտլերի իշխանության գալուց հետո նա մեկնել է Լեհաստան՝ պահպանելով Գերմանիայի քաղաքացիությունը։

Միջպատերազմյան Լեհաստանում նկարահանել է մի քանի ֆիլմ և գրել մի շարք սցենարներ։

Երկրորդ համաշխարհային պատերազմի բռնկումից հետո նա մնում է Վարշավայում և համագործակցում օկուպացիոն իշխանությունների հետ։ 1944 թվականին վավերագրական ֆիլմ նկարահանելիս նա ձերբակալվել է նացիստների կողմից և դատապարտվել 4 տարվա ծանր աշխատանքի։

Պատերազմի ավարտից հետո ստացել է Լեհաստանի քաղաքացիություն և շարունակել աշխատել որպես սցենարիստ և ռեժիսոր։ Մի քանի տարի աշխատել է Ժան Ֆորժ կեղծանվամբ։

1960-ականների սկզբին Գերմանիայի ֆեդերատիվ հանրապետությունում գտնվելու ժամանակ նա հրաժարվեց վերադառնալ Լեհաստան և մնաց ապրելու Արևմտյան Բեռլինում, որտեղ աշխատել է որպես էսպերանտո ուսուցիչ։

## Գրական ստեղծագործություններ
Էսպերանտո լեզվով բազմաթիվ հրապարակումների հեղինակ է, այդ թվում՝ բառարաններ, պատմվածքներ և վեպեր։ 18 տարեկանում նա գրում է իր առաջին գիրքը՝ «Լցոնած թութակը» գերմաներեն դետեկտիվ պատմվածքը։ 1923 թվականին հայտնվեցին էսպերանտո լեզվով գրված նրա վեպերը, որոնք նա հրատարակեց Ժան Ֆորժ կեղծանվամբ՝ Abismoj (Անդունդ) (1923 թվական), Saltego trans jarmiloj (Ցատկ հազարամյակների միջով) (1924 թվական) և այլն։

## Ընտրված ֆիլմագրություն

### Սցենարիստ

* 1960 - Լուռ աստղ / *Milcząca gwiazda /* Der Schweigende Stern
* 1958 - Զանգահարեք կնոջս / *Zadzwońcie do mojej żony/* Co řekne žena?
* 1957 - Կապիտան Մարթենսի գանձը / *Skarb kapitana Martensa*
* 1948 - Սահմանային փողոց / *Ulica Graniczna*
* 1939 - Սև ադամանդներ / *Czarne diamenty*
* 1939 - Երջանկության արցունքներով /*Przez łzy do szczęścia*
* 1939 - Ոսկե դիմակ / *Złota maska*
* 1939 - Ինչի մասին չեն խոսում / *O czym się nie mówi…*
* 1938 - Պավելը և Գավելը / *Paweł i Gaweł*
* 1938 - Մոռացված մեղեդի / *Zapomniana melodia*
* 1938 - Ռոբերտ և Բերտրան / *Robert i Bertrand*
* 1938 - Ֆլորիան / *Florian*
* 1937 - Անշնորհք / *Niedorajda*
* 1937 - Երեք խրախճանք / *Trójka hultajska*
* 1936 - Հայրիկն ամուսնանում է / *Papa się żeni*
* 1936 - Բորոտ / *Trędowata*
* 1936 - Բոլեկ Լյոլեկ / *Bolek i Lolek*
* 1936 - 20 կարատ երաժշտություն /*30 karatów szczęscia*
* 1936 - Սարսափելի բակ / *Straszny dwór*
* 1935 - Երկու Յոասիս /*Dwie Joasie*
* 1935 - *Die Katz' im Sack*
* 1929 - *Mutter Krausens Fahrt ins Glück*

### Ռեժիսոր

* 1938 - Մոռացված մեղեդի / *Zapomniana melodia*
* 1938 - Աստվածածին / *Bogurodzica*
* 1939 - Երջանկության արցունքներով /*Przez łzy do szczęścia*
* 1939 - Ոսկե դիմակ / *Złota maska*
* 1951 - Անձնակազմ /*Załoga*
* 1953 - Հարց, որը պետք է կարգավորվի / *Sprawa do załatwienia*
* 1955 - Իռենա, տուն արի՛ / *Irena do domu!*

## Ծանոթագրություններ

## Հղումներ

* Jan Fethke на сайте imdb
* Jan Fethke

Կատեգորիա:Գերմանացի սցենարիստներ
Կատեգորիա:Գերմանացի ռեժիսորներ
Կատեգորիա:Գերմանացի գրողներ
Կատեգորիա:Գերմանացի մանկավարժներ
Իմ մեղքը. Լոնդոն

***Իմ Մեղքը։ Լոնդոն***, 2025 թվականի բրիտանական ռոմանտիկ դրամա, որի ռեժիսորներն են Դանի Գիրդվուդը և Շառլոտ Ֆասլերը, իսկ սցենարի հեղինակը՝ Մելիսա Օսբորնը։ Գլխավոր դերերում են Աշա Բենքսը, Մեթյու Բրումը, Իվ Մաքլինը, Ռեյ Ֆիրոնը, Սեմ Բյուքենենը և Ջեյսոն Ֆլեմինգը։ Ֆիլմը 2023 թվականի իսպանական «Իմ մեղքը» ֆիլմի ռիմեյքն է, որը հիմնված է Մերսեդես Ռոնի «Culpa mía» վեպի վրա։ Այն թողարկվել է Amazon Prime Video-ում 2025 թվականի փետրվարի 13-ին։

## Սյուժե
Նոան դեռահաս աղջիկ է, որը մոր՝ Էլլայի հետ Ֆլորիդայից տեղափոխվում է Լոնդոն՝ իր նոր խորթ հոր՝ Ուիլյամի հետ ապրելու։ Ժամանելուն պես Նոան հանդիպում է իր խորթ եղբորը՝ Նիքին, և նրանց միջև անմիջապես ձգողություն է առաջանում։ Նոան ամառը անցկացնում է՝ հարմարվելով իր նոր կյանքին, նոր ընկերներ ձեռք բերելով Նիքի տարբեր շրջապատից և նրա հետ բարդ հարաբերություններ կառուցելով, մինչ նրանք պայքարում են յուրաքանչյուր քայլը պահելու համար։ Նոան, ի վերջո, ստիպված կլինի հաղթահարել իր ավերիչ անցյալը՝ առաջին անգամ սիրահարվելով։

## Դերերում
* Աշա Բանկս՝ Նոահ
* Մեթյու Բրում՝ Նիք
* Իվ Մաքլին՝   Էլլա
* Ռեյ Ֆիրոն՝  Ուիլյամ
* Էնվա Լյուիս՝ Ջեննա
* Քերիմ Հասան՝ Լայն
* Սեմ Բյուքենեն՝ Ռոնի
* Ամելիա Քենվորթի՝ Աննա
* Քրիստինա Քոուլ՝ Բեթան
* Ջեյսոն Ֆլեմինգ՝ Թրևիս
* Հարի Գիլբի՝ Դեն
* Ջորջ Ռոբինսոն՝ Ջեյ Փի

## Արտադրություն
Ֆիլմը արգենտինացի հեղինակ Մերսեդես Ռոնի «Մեղավորները» եռագրության առաջին գրքի էկրանավորումն է։ Ռեժիսորներն են Դանի Գիրդվուդը և Շառլոտ Ֆասլերը։ Սցենարը գրել է Մելիսա Օսբորնը։ Ֆիլմի պրոդյուսերներն են Բեն Պյուն և Էրիկա Սթեյնբերգը՝ «42»-ից։

Գլխավոր դերերում են Աշա Բենքսը և Մեթյու Բրումը, ինչպես նաև՝ Ռեյ Ֆիրոնը, Ջեյսոն Ֆլեմինգը, Իվ Մաքլինը, Էնվա Լյուիսը, Քերիմ Հասանը, Սեմ Բյուքենենը, Ամելիա Քենվորտին և Հարրի Գիլբին։

Հիմնական նկարահանումներն ավարտվել են 2024 թվականի մայիսին։

## Թողարկում
«Իմ մեղքը։ Լոնդոն» ֆիլմը թողարկվել է Amazon MGM Studios-ի կողմից իրենց Prime Video ծառայության միջոցով 2025 թվականի փետրվարի 13-ին։

## Ծանոթագրություններ

## Արտաքին հղումներ
*  on Amazon Prime Video
* 

Կատեգորիա:2024 ֆիլմեր
Կատեգորիա:Ամերիկյան ֆիլմեր
Ալեն Ֆոն

**Ալեն Ֆոն Յուկպխին** (, ), հոնկոնգյան ռեժիսոր, 1970-ականների վերջի և 1980-ականների սկզբի Հոնկոնգի նոր ալիքի ներկայացուցիչներից մեկը։

## Կենսագրություն
Ալեն Ֆոնգը ծնվել է Հոնկոնգում։ Նա ավարտել է Հոնկոնգի բապտիստական ​​քոլեջի հաղորդակցության բաժինը, այնուհետև ընդունվել է ԱՄՆ-ի Ջորջիայի համալսարան՝ հեռարձակման, կինոյի և հեռուստատեսության ոլորտներում մասնագիտանալու համար: Համալսարանից կինոարտադրության մագիստրոսի կոչում ստանալուց հետո Ֆոնգը վերադարձավ Հոնկոնգ 1975 թվականին։ Սկսել է աշխատել Հոնկոնգի ռադիոյի և հեռուստատեսության RTHK-ում՝ որպես պրոդյուսերի օգնական, իսկ 1976 թվականին ստացել է ռեժիսորի կոչում։

Չնայած իր արտադրությունների սահմանափակ թվին, նա այն ռեժիսորներից է, ով առնվազն երեք անգամ արժանացել է Հոնկոնգի կինոմրցանակի լավագույն ռեժիսոր մրցանակին (Անն Հուիի և Ջոնի Թոյի հետ միասին)։ 1981 թվականին հաղթել է «Հայր և որդի» ֆիլմով, 1983 թվականին՝ «Աին», 1986 թվականին՝ «Եղանակի նման» ֆիլմով։ «Ա Յինգ» ֆիլմն առաջադրվել է Բեռլինի 34-րդ միջազգային կինոփառատոնի գլխավոր մրցանակի։ Ֆիլմը, արդյունքում, արժանացավ երկու մրցանակի՝ Միջազգային կաթոլիկ կինոմրցանակի՝ պատվավոր հիշատակության (մրցութային ծրագիր) և Արտիստիկ կինոյի եվրոպական համադաշնության մրցանակի։

### Ռեժիսորական աշխատանքները
* 1998 - Փոքր կյանքի օպերա (Yi sheng yi tai xi)
* 1990 - Պարող ցուլ (Wu niu)
* 1986 - Եղանակի նման (Mei guo xin)
* 1983 - Աին (Boon bin yen)
* 1981 - Հայր և որդի (Foo ji ching)

## Գրականություն
Comm D. E. Հոնկոնգ Քաղաքը, որտեղ ապրում է կինոն: Ասիայի կինո մայրաքաղաքի հաջողության գաղտնիքները. - SPb: BHV-Petersburg, 2015. - 192 p., ill. —ISBN 978-5-9775-0907-7

## Ծանոթագրություններ

## Հղումներ
*
Տապակած պաղպաղակ

**Տապակած պաղպաղակ,** աղանդեր, որը պատրաստվում է պաղպաղակի մի գնդիկից։ Այն նախապես լավ սառեցվում է, ապա պատվում է հացի փշրանքներով կամ հեղուկ խմորով և արագ տապակվում․ արդյունքում ստացվում է տաք, խրթխրթան արտաքին շերտ՝ սառը պաղպաղակի միջուկով։ Այն տարածված է չինական և մեքսիկական խոհանոցներում։

## Ծագում
Աղանդերի ծագման մասին կան հակասական պատմություններ։ Որոշները պնդում են, որ այն առաջին անգամ մատուցվել է 1893 թվականին՝ Չիկագոյի Համաշխարհային ցուցահանդեսի ժամանակ, որտեղ նաև ստեղծվել է սառցե սանդեյը։ Թեպետ 1894 թվականին Ֆիլադելֆիայում գործող մի ընկերություն ճանաչում ստացավ այդ աղանդերը ստեղծելու համար՝ այն նկարագրելով հետևյալ կերպ. «Պաղպաղակից պատրաստված մի փոքր, պինդ [թխվածք] փաթաթվում է բարակ խմորի շերտի մեջ և այնուհետև ընկղմվում է եռման խոզաճարպի կամ կարագի մեջ, որպեսզի արտաքին մասը դառնա փխրուն ու խրթխրթան»։ Այս աղանդերը պատրաստվում է անիմջապես, և զարմանալին այն է, որ եռման ջրի մեջ հայտնվելուց հետո պաղպաղակը լիովին պահպանում է իր սառնությունը։ 

Այն հնարավոր է մասամբ ծագել է թխված Ալյասկա աղանդերից, որը ի հայտ է եկել 19-րդ դարի սկզբին և բաղկացած է պաղպաղակիի վրա արագ թխված բեզեից։

## Պատրաստման ձև և ընթացք
Տապակած պաղպաղակը սովորաբար պատրաստվում է՝ վերցնելով պաղպաղակի մի գնդիկ, որը սառեցված է դրա պահպանման սովորական ջերմաստիճանից շատ ցածր, այնուհետև հնարավոր է, որ այն պատվում է ձվով, պատվում խմորեղենի փշուրներով կամ եգիպտացորենի փաթիլներով և կարճ ժամանակով բուսայուղով տապակվում։ Պաղպաղակի չափազանց ցածր ջերմաստիճանը թույլ չի տալիս, որ այն հալվի տապակելիս: 

Այն վերջում կարելի է ցողել դարչինով, շաքարով և փոքր քանակությամբ անանուխով, ինչպես նաև օգտագործել հարած սերուցք կամ մեղր։

## Կապ այլ ազգային խոհանոցների հետ
Միացյալ Նահանգներում տապակած պաղպաղակը կապված էր ասիական խոհանոցի հետ և հայտնվեց չինական, ճապոնական և պոլինեզիական ռեստորանների ակնարկներում 1970-ականներին Նյու Յորք Թայմս ամսագրի «Ընթրիք դրսում» բաժնում:

Այն նաև ասոցացվել է մեքսիկական խոհանոցի հետ, հիմնականում շնորհիվ այն բանի, որ «Chi-Chi» ազգային խանութների ցանցը, որը բացվել է 1975 թվականին, տապակած տորտիլլա դարչինով պաղպաղակը դարձրեց իր «ստորագրության աղանդերը»։

Ավստրալիայում տապակած պաղպաղակը  կապված է ասիական խոհանոցի և, մասնավորապես, ավստրալա-չինական խոհանոցի հետ։ Այն հաճախ մատուցվում է կարամելով։

## Տես նաև
* Թխված Ալյասկա

## Ծանոթագրություններ

## Արտաքին հղումներ
* Fried ice cream

Կատեգորիա:Աղանդեր
Կատեգորիա:Մեքսիկական խոհանոց
Կատեգորիա:Ուտեստներ այբբենական կարգով
Կատեգորիա:Պաղպաղակ
Վանգելիս Պավլիդիս

**Վանգելիս Պավլիդիս** (, ), հույն ֆուտբոլիստ, «Բենֆիկա» ակումբի և Հունաստանի ազգային հավաքականի հարձակվող։

## Ակումբային կարիերա
Հունաստանի Սալոնիկ քաղաքի բնակիչ Վանգելիս Պավլիդիսը ֆուտբոլային կարիերան սկսել է տեղի «Բեբիդես 2000» ակումբում: 2015 թվականից խաղացել է գերմանական «Բոխում» ֆուտբոլային ակադեմիայում։ 2016 թվականի ապրիլի 9-ին «Բոխումի» հետ կնքել է առաջին պրոֆեսիոնալ պայմանագիրը։ 2016 թվականի մայիսի 15-ին «Հայդենհայմի» դեմ երկրորդ Բունդեսլիգայի խաղում նորամուտն է նշել «Բոխումի» հիմնական կազմում։

2018 թվականի հունվարի 26-ին վարձավճարով տեղափոխվել է «Բորուսիա Դորտմունդ II» ակումբ։ 2018 թվականի հունիսի 22-ին վարձակալությունը դորտմունդյան թիմում երկարաձգվել է մեկ տարով։ Երկու մրցաշրջանների ընթացքում Դորտմունդի «Բորուսիայի» երկրորդ թիմի կազմում «Արևմուտք» ռեգիոնալ լիգայում անցկացրել է 36 հանդիպում և դարձել 6 գոլի հեղինակ:

2019 թվականի հունվարի 17-ին մինչև 2018/19 մրցաշրջանի ավարտը վարձավճարով մեկնել է հոլանդական «Վիլլեմ II» ակումբ։ 2019 թվականի հունվարի 23-ին Նիդերլանդների Գավաթի «Տվենտեի» դեմ խաղում խփել է առաջին գոլը ակումբի կազմում։ 2019 թվականի փետրվարի 16-ին խփել է «Վիտեսի» դեմ խաղում խփել է առաջին գոլը Նիդերլանդների ֆուտբոլի առաջնությունում։

2019 թվականի ապրիլի 29-ին «Վիլլեմ II»-ը «Բոխումից» գնել է Պավլիդիսի իրավունքները, որը Նիդերլանդական ակումբի հետ մշտական պայմանագիր է կնքել մինչև 2022 թվականը։ 2019 թվականի օգոստոսի 2-ին Նիդերլանդների ֆուտբոլի առաջնության 2019/20 մրցաշրջանի առաջին տուրի խաղում երկու գնդակ է խփել «ՊԵԿ Զվոլեի» դարպասը։

2021 թվականի հուլիսի 9-ին տեղափոխվել Է «ԱԶ Ալկմար»՝ ակումբի հետ կնքելով քառամյա պայմանագիր։

2023/24 մրցաշրջանում դարձել է Նիդերլանդների առաջնության լավագույն ռմբարկու՝ առաջին տեղը կիսելով Լյուկ դե Յոնգի հետ։ Ընդհանուր առմամբ խփել է 29 գոլ։

## Կարիրեա հավաքականում
Խաղացել է Հունաստանի Մ-17, Մ-19, Մ-20 և Մ-21 հավաքականներում:

2019 թվականի սեպտեմբերի 5-ին Եվրոպայի առաջնության ընտրական փուլի Ֆինլանդիայի դեմ խաղում նորամուտն է նշել Հունաստանի առաջին հավաքականի կազմում։ 2019 թվականի հոկտեմբերի 15-ին Բոսնիա և Հերցեգովինայի դեմ խաղում խփել է առաջին գոլը հավաքականի կազմում։ 2024 թվականի հոկտեմբերի 11-ին դուբլ է ձևակերպել Անգլիայի դարպասը ՈՒԵՖԱ Ազգերի Լիգայի խաղում (2:1), որն օգնել է թիմին հյուրընկալվելիս հաղթել Անգլիային։

## Ծանոթագրություններ

## Արտաքին հղումներ
* Профиль футболиста на официальном сайте клуба АЗ

 
Կատեգորիա:ԱԶ Ալկմարի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Բոխումի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ջունգարական Ալաթաու

**Ջունգարական Ալաթաու**,  լեռնային համակարգ Ղազախստանի հարավ–արևելյան մասում և Չինաստանում։ Ունի 450 կմ երկարություն, 50–190 կմ լայնություն։ Կազմված է իրար զուգահեռ լեռնաշղթաներից։ Առավելագույն բարձրությունը 4464 մ է (Բեսբասկան լեռ)։ Սառցադաշտերը գրավում են 1120 կմ² տարածություն։

Առկա է բարձունքային (նախալեռնային անապատայինից մինչև նիվալ) գոտիականությունը։ Կան բազմամետաղային, պղնձի, հազվագյուտ մետաղների հանքավայրեր։ 

## Ծանոթագրություններ

Կատեգորիա:Լեռնաշղթաներ այբբենական կարգով
Կատեգորիա:Ղազախստանի լեռնաշղթաներ
Կատեգորիա:Չինաստանի լեռնաշղթաներ
Կատեգորիա:Տյան Շան
Մարիամ Շենգելիա

**Մարիամ Շենգելիա** (, ), վրացի երգչուհի։ Վրաստանի ներկայացուցիչը Եվրատեսիլ 2025 երգի մրցույթում՝ «Freedom» երգով:

Շենգելիան նաև վրացական *Mix2ura* երաժշտական քավեր խմբի անդամ է:

## Կենսագրություն
Մարիամը ծնվել է 2002 թվականի մայիսի 14-ին Մեգրելիայում: Մեծացել է Թբիլիսիում մինչև 10 տարեկանը։ Այնուհետև ընտանիքի հետ տեղափոխվեցլ է Զուգդիդի քաղաք։ Մանկուց նա հետաքրքրություն է ցուցաբերել երգելու և ելույթ ունենալու նկատմամբ։ Շենգելիան սովորել է Թբիլիսիի պետական կոնսերվատորիայում, որտեղ սովորել է վոկալ և երաժշտական տեսություն։ Նրա վաղ երաժշտական հետաքրքրությունները ներառում էին տարբեր ժանրեր, ինչպիսիք են փոփը, սոուլը և ջազը, որոնք մեծապես ազդեցին Մարիամի հետագա զարգացման վրա որպես արտիստ:

## Կարիերա
2018 թվականին Շենգելիան ազգային ճանաչում է ստացել որպես X Factor հեռուստանախագծից։ Մեկ տարի անց զբաղեցրել է վեցերորդ հորիզոնականը «Geostar» մրցույթում։ 2020 թվականին նա պետք է լիներ Թորնիկե Կիպիանիի *«Take Me as I An»* երգի բեք վոկալիստը, որը պետք է ներկայացներ Վրաստանը Եվրատեսիլ 2020 երգի մրցույթում։ 2021 թվականին հասել է «The Voice Sakartvelo»-ի չորրորդ եթերաշրջանի կիսաեզրափակիչ, իսկ 2025 թվականին զբաղեցրել է երկրորդ հորիզոնականը՝ «Dancing with the Stars»-ի վրացական տարբերակում։

2025 թվականի մարտի 14-ին հայտարարվել է, որ Մարիամ Շենգելիան «Freedom» երգով կներկայացնի Վրաստանը Բազելում կայանալիք «Եվրատեսիլ 2025» երգի մրցույթում։ Եվրատեսիլում ելույթ ունեցել երկրորդ կիսաեզրափաչկում և չի անցնել եզրափակիչ։

## Անձնական կյանք
**Ռուսամետ տեսակետներ**

Վրաստանում կայացած ազգային ընտրության ժամանակ երգչի հաղթանակը վրդովմունք առաջացրեց երկրպագուների շրջանում, ովքեր պահանջեցին արտիստին որակազրկել մրցույթից։ Այս արձագանքի պատճառը երգչի քաղաքական հայացքներն են, որոնք կտրուկ փոխվել են Ռուսաստանի կողմից Ուկրաինա շարունակվող ներխուժման պատճառով. մասնավորապես, Շենգելիան ակտիվորեն աջակցել է Ուկրաինային մինչև 2024 թվականը, բայց շուտով սկսել է համակրել «Վրացական երազանք» կուսակցությանը, որը շատերը համարում են ռուսամետ, և կոչ է արել ընտրություններում քվեարկել այդ կուսակցության օգտին։ Բացի այդ, երգչին մեղադրեցին ցինիզմի մեջ, քանի որ Մարիամի մրցութային երգը կոչվում է «Ազատություն», ինչը հակասում է արտիստի տեսակետներին, մինչդեռ վրացական քաղաքացիական հասարակությունը շարունակում է պայքարել կառավարամետ կուսակցության դեմ:

## Ծանոթագրություններ

 
Կատեգորիա:«The Voice» հեռուստաշոուի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Թբիլիսիի կոնսերվատորիայի շրջանավարտներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրաստանը Եվրատեսիլ երգի մրցույթում
Կատեգորիա:Վրացի երգչուհիներ
Կապիտալի բաշխման գիծ

մինի|Կապիտալի բաշխման գծի օրինակ։ Ինչպես ցույց է տրված հոդվածում, թեքությունը թելադրում է որոշակի ռիսկի հետ կապված եկամտաբերության չափը։
**Կապիտալի բաշխման գիծը** ներդրողների կողմից ստեղծված գրաֆիկ է՝ ռիսկային և առանց ռիսկի ակտիվների ռիսկը չափելու համար։ Գրաֆիկը ցույց է տալիս որոշակի մակարդակի ռիսկ ստանձնելու դեպքում ստացվելիք եկամտաբերությունը։ Դրա թեքությունը հայտնի է որպես «**շահույթի և փոփոխականության հարաբերակցություն**»։

## Հավասարում
Կապիտալի բաշխման գիծը ուղիղ գիծ է, որն ունի հետևյալ հավասարումը՝

\mathrm{CAL} : E(r_{C}) = r_F + \sigma_C \frac{E(r_P) - r_F}{\sigma_P}

Այս բանաձևում *P-ն* ռիսկային պորտֆելն է, *F-ը՝* ռիսկազուրկ պորտֆելը, իսկ *C-ն՝* *P* և *F* պորտֆելների համադրությունը։

Կապիտալի բաշխման գծի թեքությունը հավասար է պորտֆելի աճող եկամտաբերությանը ռիսկի աճի նկատմամբ։ Հետևաբար, կապիտալի բաշխման գծի թեքությունը կոչվում է շահույթի և փոփոխականության հարաբերակցություն, քանի որ սպասվող եկամտաբերությունը անընդհատ աճում է ստանդարտ շեղմամբ չափվող ռիսկի աճի հետ մեկտեղ։

## Եզրակացություն
Եթե ներդրողները կարող են գնել ռիսկից զերծ ակտիվ՝ որոշակի *r<sub>F</sub>* եկամտաբերությամբ, ապա բոլոր ճիշտ գնահատված ռիսկային ակտիվները կամ պորտֆելները կունենան հետևյալ տեսքի ակնկալվող եկամտաբերություն՝

{E(R_P)} = r_F + b \sigma_P

որտեղ *b-ն* որոշակի աճող եկամտաբերություն է ռիսկը փոխհատուցելու համար (երբեմն հայտնի է որպես ռիսկի պարգևավճար), իսկ σP-ն՝ ինքնին ռիսկն է, որն արտահայտվում է որպես ստանդարտ շեղում։ Վերադասավորելով՝ կարող ենք տեսնել, որ ռիսկի պարգևավճարն ունի հետևյալ արժեքը․

b = \frac{E(R_P) - r_F}{\sigma_P}

Հիմա դիտարկենք մեկ այլ պորտֆելի դեպքը, որը ռիսկերից զերծ ակտիվի և վերևում մեր կողմից դիտարկված ճիշտ գնանշված պորտֆելի համադրություն է (որն ինքնին պարզապես ևս մեկ ռիսկային ակտիվ է): Եթե գինը ճիշտ է, այն կունենա ճիշտ նույն ձևը՝

E(R_C) = r_F + \sigma_C b 

Մեր ածանցյալում վերը նշված ռիսկի պարգևավճարը փոխարինելով՝

E(R_C) = r_F + \sigma_C \frac{E(R_P) - r_F}{\sigma_P} 

Սա տալիս է կապիտալի բաշխման գիծը։

## Ծանոթագրություններ

## Արտաքին հղումներ
* Difference between Capital Allocation Line (CAL), Capital Market Line (CML), Security Characteristics Line (SCL) and the Security Market Line (SML)
* Capital Allocation Line (CAL) and Optimal Portfolio

Կատեգորիա:Ներդրումների կառավարում
Գյունտեր Այզել

**Գյունտեր Այզել** (, ), ավստրիացի կոմպոզիտոր և երաժշտության ուսուցիչ, որի ամբողջ կյանքը կապված էր եղել Շտիրիա նահանգի երաժշտական ​​կյանքի հետ։

## Կենսագրություն
1919 թվականին Այզելն ավարտել է Շտիրիայի կոնսերվատորիան (Ռոդերիխ Մոիզիսովիչի կոմպոզիցիայի դասարան), իսկ 1929֊1938 թվականներին այնտեղ դասավանդել է ջութակ, դաշնամուր և երգեհոն (միաժամանակ, 1935 թվականից, ղեկավարել է Շտիրիայի երաժիշտների միությունը): Այնուհետև նա հեռացվել է բոլոր պաշտոններից՝ Ավստրիայի նացիստական ​​​​վարչության ողջ տևողության համար։ Երկրորդ համաշխարհային պատերազմի ավարտից հետո Այզելը 1945 թվականին մասնակցել է Գրացի օպերայի վերականգմանը, իսկ 1945֊1952 թվականներին ղեկավարել է կոնսերվատորիան։ 1952֊1963 թվականներին զբաղեցրել է Շտիրիայի երաժշտական դպրոցի տնօրենի պաշտոնը։ Այսելեի ուսուցչական կարիերան կոնսերվատորիայում շարունակվել է մինչև 1973 թվականը։

Այզելեի կոմպոզիցիոն ժառանգության մեջ գերակշռում է կամերային երաժշտությունը՝ լարային քառյակ, սոնատներ ալտի և ֆագոտի համար և այլն։

1964 թվականին Այզելն արժանացել է Շտիրիայի պետական ​​երաժշտական ​​մրցանակի: 1963–1973 թվականներին դասավանդել է Գրացի Երաժշտության և բեմարվեստի ակադեմիայում, 1965 թվականից՝ որպես պրոֆեսոր։

Գյունտեր Այզելը մահացել է 1975 թվականին։

## Ծանոթագրություններ

## Արտաքին հղումներ
* Eisel, Günther 

Կատեգորիա:Ավստրիացի դասական երաժիշտներ
Կատեգորիա:Ավստրիացի կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Մանկավարժներ այբբենական կարգով
Տաիսիա Օնոֆրիյչուկ

**Տաիսիա Անդրիիվնա Օնոֆրիյչուկ** (. ), ուկրաինացի գեղարվեստական մարմնամարզուհի: Հանդես է գալիս անհատական բազմամարտի մրցումներում: Ուկրաինայի չեմպիոնուհի: Եվրոպայի 2024 թվականի առաջնության բրոնզե մեդալակիր *օղակով վարժություն* մրցաձևում: 2023 թ. աշխարհի պատանեկան առաջնության արծաթե մեդալակիր մականներով վարժությունում: 16-ամյա մարմնամարզուհին մասնակցել է Փարիզի 2024 թվականի ամառային օլիմպիական խաղերին, ընդհանուր հաշվարկով զբաղեցրել 9-րդ տեղը: Օլիմպիադայում իր հաջող մրցելույթների համար Մարմնամարզության միջազգային ֆեդերացիայի կողմից արժանացել է համաշխարհային դասի մարմնամարզիկի կոչման:

Միջազգային կարգի սպորտի վարպետ է:

## Մրցաշարային արդյունքներ

## Ծանոթագրություններ

## Արտաքին հղումներ
* Taisiia Onofriichuk at the International Gymnastics Federation
* Taisiia Onofriichuk at the Paris 2024 Summer Olympics
* 

Կատեգորիա:Մարզուհիներ
Կատեգորիա:Օլիմպիական մարզիկներ
Զելմար Բագգե

**Զելմար Բագգե** (, ), գերմանական ծագմամբ ավստրո-շվեյցարացի թավջութակահար, կոմպոզիտոր և երաժշտության ուսուցիչ։

## Կենսագրություն
Զելմար Բագգեն ծնվել է 1823 թվականին Կոբուրգ քաղաքում։ Նրա հայրը՝ Յոհան Բագգեն, լատինական դպրոցի ռեկտոր է եղել։ Զելմարը ուսանել է Պրահայի կոնսերվատորիայում՝ Դիոնիս Վեբերի (կոմպոզիցիա) և Յոհան Բապտիստ Հյուտտների (թավջութակ) մոտ։ 1840֊1842 թվականներին եղել է Լեմբերգի (այժմ՝ Լվով) քաղաքային թատրոնի առաջին թավջութակահարը։ Այնուհետև Վիեննայում ուսանել է Սիմոն Զեխտերի մոտ։

1851֊1855 թվականներին դասավանդել է Վիեննայի կոնսերվատորիայում, ապա Վիեննայում աշխատել է որպես երաժշտական քննադատ և ձեռք բերել մեծ հեղինակություն։ 1859 թվականից խմբագրել է «Գերմանական երաժշտական թերթը», որտեղ Վիեննայում առաջիններից էր, որ աջակցել է Ռոբերտ Շումանի և Յոհաննես Բրամսի ստեղծագործություններին։ 1863֊1868 թվականներին խմբագրել է «Ընդհանուր երաժշտական թերթը» Լայպցիգում՝ շարունականորեն պաշտպանելով Ռոբերտ Շումանի և Յոհաննես Բրամսի ստեղծագործությունները։

1868 թվականին դարձել է Բազելի ընդհանուր երաժշտական դպրոցի առաջին տնօրենը և պաշտոնավարել մինչև կյանքի վերջը։ 1877 թվականից դասավանդել է նաև Բազելի համալսարանում։ 1880 թվականին նրան շնորհվել է փիլիսոփայության պատվավոր դոկտորի կոչում։

Բագգեն հեղինակել է չորս սիմֆոնիա, երկու մեսսա և այլ երգչախմբային գործեր, դաշնամուրի համերգ, կամերային ստեղծագործություններ, երգեր։ Նա գրել է նաև գրքեր Ռոբերտ Շումանի (1879) և Կարլ Մարիա ֆոն Վեբերի (1884) մասին, ինչպես նաև մի շարք ուսումնական և երաժշտական պատմության վերաբերյալ գրքեր, որոնցից մեկը նվիրված է Յոզեֆ Յոախիմին։

Զելմար Բագգեն մահացել է 1896 թվականին։

## Ծանոթագրություններ

## Արտաքին հղումներ
*Katalog der Deutschen Nationalbibliothek 

Կատեգորիա:Գերմանացի կոմպոզիտորներ
Կատեգորիա:Շվեյցարացի կոմպոզիտորներ
Կատեգորիա:Շվեյցարացի երաժշտագետներ
Կատեգորիա:Մանկավարժներ այբբենական կարգով
Կատեգորիա:Ավստրիացի կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Ավստրիացի երաժշտագետներ
Կատեգորիա:Ավստրիացի դասական երաժիշտներ
Էրիկ Վիշաուս

**Էրիկ Ֆրենսիս Վիշաուսը** () ամերիկացի էվոլյուցիոն զարգացման կենսաբան է և 1995 թվականի Նոբելյան մրցանակի դափնեկիր։

## Վաղ կյանք
Վիշաուսը ծնվել է Սաութ Բենդում, Ինդիանա, նա սովորել է Բիրմինգհեմի, Ալաբամա, Ջոն Քերոլի անվան կաթոլիկական ավագ դպրոցում, այնուհետ ընդունվել է Նոտր Դամի համալսարան, որտեղ կենսաբանության բակալավրի աստիճան է ստացել և Եյլի համալսարան՝ կենսաբանության, դոկտորական աստիճան ստանալու։

## Գիտական ​​կարիերա
thumb|200px|right|''Դրոզոֆիլա Մելանոգաստերը''՝ Վիշաուսի գիտության առարկան

1978 թվականին նա Գերմանիայի Հայդելբերգ քաղաքի Եվրոպական մոլեկուլային կենսաբանության լաբորատորիայում իր առաջին անկախ աշխատանքին անցավ, իսկ 1981 թվականին Հայդելբերգից տեղափոխվեց ԱՄՆ-ի Փրինսթոնի համալսարան։

Նրա հետազոտությունների մեծ մասը կենտրոնացած է եղել Drosophila melanogaster մրգային ճանճի էմբրիոգենեզի վրա, մասնավորապես՝ Drosophila-ի վաղ սաղմում տեղի ունեցող նախշերի ձևավորման վրա։ Այս փուլերում սաղմի կողմից օգտագործվող գենային արգասիքների մեծ մասն արդեն առկա է չբեղմնավորված ձվաբջջում և արտադրվել է մայրական տրանսկրիպցիայի միջոցով՝ օոգենեզի ընթացքում։ Սակայն գենային արգասիքների փոքր քանակություն մատակարարվում է տրանսկրիպցիայի միջոցով հենց սաղմի մեջ։ Նա կենտրոնացել է այս «զիգոտ» ակտիվ գեների վրա, քանի որ կարծում է, որ դրանց տրանսկրիպցիայի ժամանակային և տարածական օրինաչափությունը կարող է ապահովել սաղմնային զարգացման բնականոն հաջորդականությունը կարգավորող ազդակները։ Էրիկ Վիշաուսը պատահական իրադարձություններով սաղմնային մահացությունը ստուգելու համար իրականացրել է յուրաքանչյուր քրոմոսոմի վրա բոլոր հնարավոր մուտացիաների հագեցումը:  Գիտության այս ամբողջությունը վերջապես ավարտվեց Հայդելբերգի էկրանով։

1995 թվականին նա, Էդվարդ Լյուիսի և Քրիստիանե Նյուսլեյն-Ֆոլհարդի հետ համատեղ արժանացել է Նոբելյան մրցանակի ֆիզիոլոգիայի կամ բժշկության ոլորտում՝ սաղմնային զարգացման գենետիկական վերահսկողության բացահայտման իրենց աշխատանքի համար։

## Անձնական կյանք
Նա ունի երեք դուստր և ամուսնացած է մոլեկուլային կենսաբան Գերտրուդ Շյուպբախի հետ:

Վիշաուսը աթեիստ է և Լուիզիանայի գիտական ​​կրթության մասին օրենքը չեղյալ համարելու 2007 թվականի միջնորդագիրը ստորագրող 77 Նոբելյան մրցանակակիրներից մեկն է։

## Ծանոթագրություններ
Դարյա Մոշինսկա

**Դարյա Մոշինսկա** (. ), ուկրաինացի գեղալողորդուհի: Ներկայացնում է Խարկովի մարզի թիմը: 

2022 թվականին առաջին անգամ մասնակցելով ջրային մարզաձևերի աշխարհի առաջնությանը՝ դարձել է կրկնակի չեմպիոնուհի. ոսկե մեդալներ է նվաճել *ազատ ծրագրով կոմբինացիա* և *հայլայթ* մրցաձևերում: Մինչ այդ մեկական ոսկե մեդալ էլ նվաճել էր Եվրոպայի առաջնությունում՝ *ազատ կոմբինացիա* և *հատուկ վարժություններ* մրցաձևերում: 2023 և 2024 թվականների աշխարհի առաջնություններում արժանացել է համապատասխանաբար 1 բրոնզե և 1 արծաթե մեդալի: Արծաթե մեդալ է վաստակել նաև 2023 թվականին Լեհաստանում անցկացված Եվրոպական խաղերում:

## Միջազգային նվաճումներ

## Պետական պարգևներ
* «Աշխատանքի և հաղթանակի համար» մեդալ (7 սեպտեմբերի, 2023 թ.) - Կրակովում (Լեհաստանի Հանրապետություն) կայացած III Եվրոպական խաղերում բարձր մարզական արդյունքների հասնելու, նվիրվածություն և հաղթանակի կամք ցուցաբերելու, Ուկրաինայի միջազգային հեղինակությունը բարձր պահելու համար''

## Ծանոթագրություններ

## Արտաքին հղումներ
* Дар'я Мошинська на сайті FINA

Կատեգորիա:Աշխարհի չեմպիոններ
Կատեգորիա:Գեղալողորդներ
Կատեգորիա:Եվրոպայի չեմպիոններ
Կատեգորիա:Մարզուհիներ
Կատեգորիա:Ուկրաինացի մարզիկներ
Կատեգորիա:Բնօրինակում անաղբյուր հոդվածներ
Պոլինա Պուցկո

**Պոլինա Պուցկո** (. ), ուկրաինացի բիաթլոնիստուհի:

## Մարզական կարիերա
Պոլինան Ուկրաինայի Սումիի մարզից է: Սովորել է Կոնոտոպի բուժքույրական քոլեջում: Բիաթլոնով սկսել է զբաղվել 2018 թվականից: Ներկայացրել է Ուկրաինան 2024 թվականին Հարավային Կորեայի Գանգվոն նահանգում անցկացված ձմեռային պատանեկան օլիմպիական խաղերում և աղջիկների 6 կիլոմետր սպրինտերական դահուկավազքի մրցումներում արժանացել է բրոնզե մեդալի: Դա ուկրաինացի պատանի մարզիկների նվաճած առաջին մեդալն էր այդ օլիմպիադայում:

Նա մասնակցել է նաև 10 կմ մրցատարածությունում աղջիկների դահուկավազքի անհատական մրցապայքարին, բայց այս անգամ ստիպված է եղել բավարարվել 17-րդ տեղը զբաղեցնելով:

Այնուհետև հանդես է եկել 4x6 կմ խառը փոխանցումավազքի մրցումներում՝ ընկերակցելով Վալերիա Շեյասին, Դմիտրո Կրյիկովին ու Օլեքսանդր Բիլանենկոյին: Նրանց քառյակը գրավել է 9-րդ տեղը:

## Անձնական կյանք
Պոլինայի մայրը՝ Իննա Սուպրունը, նախկին բիաթլոնիստուհի է, ով 2009 թվականին նվաճել է Եվրոպայի չեմպիոնուհու տիտղոսը փոխանցումավազքի մրցումներում:

## Ծանոթագրություններ

## Արտաքին հղումներ
* Biathlon.com.ua

Կատեգորիա:Բիաթլոնիստներ
Կատեգորիա:Դահուկորդներ
Կատեգորիա:Մարզուհիներ
Կատեգորիա:Ուկրաինացի մարզիկներ